
DR 31.7.2018                                                                    91                   

 
Senate sebagai satu institusi yang tidak dipilih oleh rakyat tetapi dilantik oleh 

kerajaan lama, kita harap kami semua di pihak Kerajaan Persekutuan harap bahawa rang 
undang-undang  yang diperkenalkan dapatlah diluluskan supaya mandat demokrasi dapatlah 
dihormati. 

■1740 

Sekiranya tidak, saya rasa ini sesuatu yang tidak betul dan berlawanan dengan 
prinsip semangat Perlembagaan Persekutuan dan juga demokrasi.  

Tuan Haji Awang bin Hashim [Pendang]: Yang Berhormat Bagan, minta laluan 
sedikit. 

Tuan Lim Guan Eng: Sila. 

Timbalan Yang di-Pertua [Tuan Nga Kor Ming]: Yang Berhormat Pendang. 

Tuan Haji Awang bin Hashim [Pendang]: Terima kasih Tuan Yang di-Pertua, 
terima kasih Yang Berhormat Bagan. Tadi disebut berkenaan dengan contingent liability. 
Pendang hendak bertanya, berapakah jumlah contingent liability yang default dan terpaksa 
ditanggung kerajaan buat masa ini? Tahun bilakah kerajaan mula membayar kredit ataupun 
liabiliti yang ditanggung oleh 1MDB ini? Sejak tahun bilakah mula membayar tadi disebut 
RM7 bilion? Tahun ini atau sebelum ini sudah mula bayar untuk hutang 1MDB? Sekian. 

Tuan Lim Guan Eng: Sebelum tahun ini, sudah lama. Ini bukan hanya tahun ini 
sahaja, tetapi sebelum. Ini memang seperti yang diketahui oleh Yang Berhormat Ketua 
Pembangkang, pun harus diketahui oleh bekas Menteri-menteri lain.  

Tentang contingent liability, saya telah pun sebut ialah sebanyak RM238 bilion tetapi 
bukan semua yang sudah menjadi hutang lapuk. Yang menjadi masalah ialah RM102 bilion. 
So, ini saya pun sudah sebut tadi. Terima kasih Yang Berhormat.  

Saya hanya hendak menyebut satu perkara lagi berkaitan dengan 1MDB tentang 
satu soalan yang ditanya oleh Yang Berhormat Tampin berkaitan dengan kastam dan 
permata berlian yang telah pun dirampas daripada rumah-rumah tertentu. Melalui semakan 
ke atas rekod yang ada di bawah sistem maklumat kastam bagi tempoh tujuh tahun selaras 
dengan tempoh penyimpanan rekod, adalah didapati tiada pengikraran import 40 bentuk intan 
dan permata atas nama isteri mantan Perdana Menteri.  

So, sungguhpun ia dirampas oleh pihak polis, tidak ada sebarang pengikraran atau 
no declaration to the custom. Sekiranya siasatan PDRM tidak dapat mengaitkan consignment 
tersebut dengan apa-apa kesalahan, pihak kastam boleh mengaitkan isu ini di bawah Akta 
Kastam 1967 kerana tidak ada pengikraran barangan tersebut kepada pihak kastam adalah 
satu kesalahan dan boleh mengundang pelbagai tindakan termasuk rampasan.  

Tuan Sanisvara Nethaji Rayer a/l Rajaji [Jelutong]: Minta laluan, Yang 
Berhormat. 

Tuan Lim Guan Eng: Sila. 

Tuan Sanisvara Nethaji Rayer a/l Rajaji [Jelutong]: Terima kasih. 

Timbalan Yang di-Pertua [Tuan Nga Kor Ming]: Ya, Yang Berhormat Jelutong. 

Tuan Sanisvara Nethaji Rayer a/l Rajaji [Jelutong]: Saya sebenarnya telah 
beberapa kali membangkitkan perkara ini di mana intan dan berlian yang sebenarnya dibawa 
masuk tidak diisytiharkan dan tidak juga dibayar GST. Kita lihat Kerajaan Barisan Nasional 
begitu menekan rakyat untuk membayar GST, rakyat begitu susah untuk membayar GST, 
tetapi intan dan berlian yang dibawa masuk untuk isteri Yang Berhormat Pekan tidak 
diisytiharkan dan tidak dibayar GST.  

Macam mana perkara ini boleh berlaku? Saya mohon Yang Berhormat Menteri 
Kewangan kalau boleh memberi sedikit pencerahan di atas perkara ini. Rakyat di luar 
tertanya-tanya. Kita begitu susah bayar GST tetapi isteri kepada Mantan Perdana Menteri, 
Yang Berhormat Pekan, intan dan berlian, macam-macam perkara dibawa masuk tidak bayar 
GST. Pohon pencerahan. Terima kasih.  

 



Senate sebagai satu institusi yang tidak dipilih oleh rakyat tetapi dilantik oleh. kerajaan lama, kita harap kami semua di pihak Kerajaan Persekutuan harap bahawa rang undang-undang yang diperkenalkan dapatlah diluluskan supaya mandat demokrasi dapatlah dihormati. #1740. Sekiranya tidak, saya rasa ini sesuatu yang tidak betul dan berlawanan dengan prinsip semangat Perlembagaan Persekutuan dan juga demokrasi. Tuan Haji Awang bin Hashim [Pendang]: Yang Berhormat Bagan, minta laluan sedikit. Tuan Lim Guan Eng: Sila. Timbalan Yang di-Pertua [Tuan Nga Kor Ming]: Yang Berhormat Pendang. Tuan Haji Awang bin Hashim [Pendang]: Terima kasih Tuan Yang di-Pertua, terima kasih Yang Berhormat Bagan. Tadi disebut berkenaan dengan contingent liability. Pendang hendak bertanya, berapakah jumlah contingent liability yang default dan terpaksa ditanggung kerajaan buat masa ini? Tahun bilakah kerajaan mula membayar kredit ataupun liabiliti yang ditanggung oleh 1MDB ini? Sejak tahun bilakah mula membayar tadi disebut RM7 bilion? Tahun ini atau sebelum ini sudah mula bayar untuk hutang 1MDB? Sekian. Tuan Lim Guan Eng: Sebelum tahun ini, sudah lama. Ini bukan hanya tahun ini sahaja, tetapi sebelum. Ini memang seperti yang diketahui oleh Yang Berhormat Ketua Pembangkang, pun harus diketahui oleh bekas Menteri-menteri lain. Tentang contingent liability, saya telah pun sebut ialah sebanyak RM238 bilion tetapi bukan semua yang sudah menjadi hutang lapuk. Yang menjadi masalah ialah RM102 bilion. So, ini saya pun sudah sebut tadi. Terima kasih Yang Berhormat. Saya hanya hendak menyebut satu perkara lagi berkaitan dengan 1MDB tentang satu soalan yang ditanya oleh Yang Berhormat Tampin berkaitan dengan kastam dan permata berlian yang telah pun dirampas daripada rumah-rumah tertentu. Melalui semakan ke atas rekod yang ada di bawah sistem maklumat kastam bagi tempoh tujuh tahun selaras dengan tempoh penyimpanan rekod, adalah didapati tiada pengikraran import 40 bentuk intan dan permata atas nama isteri mantan Perdana Menteri. So, sungguhpun ia dirampas oleh pihak polis, tidak ada sebarang pengikraran atau no declaration to the custom. Sekiranya siasatan PDRM tidak dapat mengaitkan consignment tersebut dengan apa-apa kesalahan, pihak kastam boleh mengaitkan isu ini di bawah Akta Kastam 1967 kerana tidak ada pengikraran barangan tersebut kepada pihak kastam adalah satu kesalahan dan boleh mengundang pelbagai tindakan termasuk rampasan. Tuan Sanisvara Nethaji Rayer a/l Rajaji [Jelutong]: Minta laluan, Yang Berhormat. Tuan Lim Guan Eng: Sila. Tuan Sanisvara Nethaji Rayer a/l Rajaji [Jelutong]: Terima kasih. Timbalan Yang di-Pertua [Tuan Nga Kor Ming]: Ya, Yang Berhormat Jelutong. Tuan Sanisvara Nethaji Rayer a/l Rajaji [Jelutong]: Saya sebenarnya telah beberapa kali membangkitkan perkara ini di mana intan dan berlian yang sebenarnya dibawa masuk tidak diisytiharkan dan tidak juga dibayar GST. Kita lihat Kerajaan Barisan Nasional begitu menekan rakyat untuk membayar GST, rakyat begitu susah untuk membayar GST, tetapi intan dan berlian yang dibawa masuk untuk isteri Yang Berhormat Pekan tidak diisytiharkan dan tidak dibayar GST. Macam mana perkara ini boleh berlaku? Saya mohon Yang Berhormat Menteri Kewangan kalau boleh memberi sedikit pencerahan di atas perkara ini. Rakyat di luar tertanya-tanya. Kita begitu susah bayar GST tetapi isteri kepada Mantan Perdana Menteri, Yang Berhormat Pekan, intan dan berlian, macam-macam perkara dibawa masuk tidak bayar GST. Pohon pencerahan. Terima kasih.